ഭക്ഷണത്തിന് ഓര്ഡര് നല്കി ഹോട്ടലുടമയെ പറ്റിച്ചു കൂത്തുപറമ്ബ് : കണ്ണൂര് ഇന്റര്നാഷണല് എയര്പോര്ട്ടിലെ സി.ഐ.എസ്.എഫ്. ജീവനക്കാരനാണെന്ന് പറഞ്ഞ് ഹോട്ടലിലേക്ക് ഫോണ് വിളിച്ച് ഭക്ഷണത്തിന് ഓര്ഡര് നല്കി ഹോട്ടലുടമയെ പറ്റിച്ചു.25 പേര്ക്ക് ആവശ്യമായ ഭക്ഷണം റെഡിയാക്കാന് ആവശ്യപ്പെട്ട് വ്യാഴാഴ്ച പത്തുമണിയോടെയാണ് ഫോണ് വഴി വിളിയെത്തിയത്. 15 ബിരിയാണി, 45 പൊറോട്ട, ചിക്കന്ഫ്രൈ, ചില്ലിചിക്കന് എന്നിങ്ങനെ നിരവധി വിഭവങ്ങള്ക്കാണ് ഓര്ഡര് നല്കിയത്. ആവശ്യപ്പെട്ടവ റെഡിയാക്കി ഹോട്ടലുടമ കാത്തിരുന്നിട്ടും പാഴ്സല് എടുക്കാന് വിളിച്ചുപറഞ്ഞയാള് എത്തിയില്ല. കഴിഞ്ഞ ദിവസം അഞ്ചരക്കണ്ടിയിലെ സാഗര് ഹോട്ടലിലാണ് സംഭവം. രാവിലെ ഫോണ് വിളിച്ചാണ് ഭക്ഷണം ബുക്കുചെയ്തത്.ഹോട്ടലുടമ ആവശ്യമായ സാധനങ്ങള് വാങ്ങി ആഹാരം പാകംചെയ്ത ശേഷം വിളിച്ചറിയിച്ചു. ആഹാരമെടുക്കാന് ആളെ അയക്കാമെന്ന് പറഞ്ഞു. കുറച്ചുകഴിഞ്ഞ്, വരുന്ന ആളുടെ വണ്ടി അപകടത്തില്പ്പെട്ടെന്നും മറ്റൊരു വണ്ടി അയക്കാമെന്നും പറഞ്ഞു. പക്ഷേ, പണം കൊടുത്തയക്കാന് ഇപ്പോള് പറ്റില്ലെന്നും അക്കൗണ്ടില് അയക്കാമെന്നും പറഞ്ഞു. ഹോട്ടലുടമയുടെ ആധാര് കാര്ഡ് നമ്ബര് എ.ടി.എം. കാര്ഡിന്റെ വിശദാംശങ്ങള് തുടങ്ങി പലതും ഇയാള് ആവശ്യപ്പെട്ടു. പക്ഷേ, ഉടമ ഇതൊന്നും നല്കിയില്ല. ഹോട്ടലുടമയുടെ വാട്സാപ്പില് സി.ഐ.എസ്.എഫ്. ജീവനക്കാരന്റെ ഐ.ഡി. കാര്ഡും മറ്റും നേരത്തേ അയച്ചുനല്കിയിരുന്നു അയാളുടെ ഫോണിലേക്ക് തിരിച്ചുവിളിച്ചപ്പോള് കൂടുതലൊന്നും പറയാതെ കോള് കട്ട് ചെയ്തു. ഏറെനേരം കഴിഞ്ഞാണ് പറ്റിക്കപ്പെട്ടത് ഹോട്ടലുടമ തിരിച്ചറിഞ്ഞത്. സംഭവം സംബന്ധിച്ച് ഹോട്ടലുടമ കൂത്തുപറമ്ബ് പോലീസില് പരാതി നല്കി.